
RAPORT

asupra proiectului de Lege pentru ratificarea Acordului între Guvernul României şi Guvernul Republicii Slovace privind mormintele de război, semnat la Bratislava la 30 noiembrie 2006
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond cu proiectul de Lege pentru ratificarea Acordului între Guvernul României şi Guvernul Republicii Slovace privind mormintele de război, semnat la Bratislava la 30 noiembrie 2006, trimis cu adresa nr. PL.x. 130 din 19 martie 2007 şi înregistrat cu nr.32/175 din 19.03.2007.


Consiliul Legislativ, cu nr. 309/08.03.2007, a avizat favorabil proiectul de lege.
Comisia pentru administraţie publică, amenajarea teritoriului şi echilibru ecologic, cu   nr. 26/1505 din 27.03.2007, a avizat favorabil acest proiect de lege.
Comisia pentru politică externă, cu nr. 33/130 din 22.03.2007 a avizat favorabil proiectul de lege. 
Proiectul de lege are ca obiect de reglementare constituirea cadrului juridic necesar protejării mormintelor şi operelor comemorative de război ale ostaşilor români căzuţi în timpul celor două războaie mondiale pe actualul teritoriu al Republicii Slovace.
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Victoria Gavrilescu, directorul Direcţiei Tratate din cadrul Ministerului Afacerilor Externe şi domnul Cristian Scarlat, directorul Oficiului Naţional pentru Cultul Eroilor. 
4. La lucrări au fost prezenţi 17 deputaţi din totalul de 24 de membri ai Comisiei. 

    Raportul Comisiei a fost adoptat cu unanimitate de voturi.
5. Potrivit prevederilor art. 75 alin. (1) din Constituţia României, republicată, şi ale      art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

În urma dezbaterii, în şedinţa din 27 martie 2007, Comisia propune Plenului Camerei Deputaţilor adoptarea acestui proiect de lege, în forma prezentată. 
Preşedinte, 

 Costică Canacheu 
cons. Anca-Daria Cotoc 

Către

BIROUL PERMANENT AL

CAMEREI DEPUTAŢILOR


Vă înaintăm, alăturat, RAPORTUL asupra proiectului de Lege pentru ratificarea Acordului între Guvernul României şi Guvernul Republicii Slovace privind mormintele de război, semnat la Bratislava la 30 noiembrie 2006, trimis cu adresa nr. PL.x. 130 din 19 martie 2007 şi înregistrat cu nr.32/175 din 19.03.2007.


În raport de obiectul şi conţinutul său, proiectul de lege face parte din categoria legilor ordinare.
Preşedinte, 

Costică Canacheu

